CELEX: 52007PC0782
Language: da
Date: 2007-12-13
Title: Forslag til Rådets afgørelse om opsigelse af protokollen om de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien

Vigtig juridisk meddelelse

|

52007PC0782

Forslag til Rådets afgørelse om opsigelse af protokollen om de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien  /* KOM/2007/0782 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 13.12.2007KOM(2007) 782 endeligForslag tilRÅDETS AFGØRELSEom opsigelse af protokollen om de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien(forelagt af Kommissionen)BEGRUNDELSEPROTOKOLLEN om de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien, er indgået for en periode på 2 år gældende fra den 1. august 2006. I henhold til protokollens artikel 12 fornyes den stiltiende af parterne for yderligere to perioder på to år, medmindre den opsiges. En sådan opsigelse er omhandlet i protokollens artikel 13, der foreskriver, at den part, der ønsker at opsige protokollen, mindst seks måneder inden udløbet af den oprindelige gyldighedsperiode eller hver yderligere gyldighedsperiode skriftligt skal meddele den anden part, at den ønsker at opsige protokollen.Den finansielle modydelse er i protokollen fastsat til 86 000 000 EUR om året for fiskerimuligheder vedrørende 11 fiskerikategorier, som kan udnyttes af godt en halv snes medlemsstater. Udnyttelsen af disse fiskerikategorier er ikke optimal, da størstedelen af kategorierne er ringe udnyttet, og protokollens økonomiske og finansielle rentabilitet derved mindskes. Det foreslås derfor, at denne protokol ikke videreføres stiltiende, men opsiges i henhold til protokollens artikel 13 for at kunne indlede nye forhandlinger med den mauretanske part om en ny protokol, der tilbyder fiskerimuligheder, som er tilpasset de opståede behov i de berørte medlemsstaters flåder, samt en finansiel modydelse, som er tilpasset i overensstemmelse hermed.Kommissionen foreslår derfor, at Rådet vedtager denne afgørelse.Forslag tilRÅDETS AFGØRELSEom opsigelse af protokollen om de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik MauretanienRÅDET FOR DEN EUROPÆISKE UNION HAR –under henvisning til traktaten om oprettelse af Det Europæiske Fællesskab, særlig artikel 300, stk. 2, sammenholdt med artikel 37,under henvisning til forslag fra Kommissionen, ogud fra følgende betragtninger:(1) Det Europæiske Fællesskab og Den Islamiske Republik Mauretanien har indgået en protokol om de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien[1] for en periode på 2 år gældende fra den 1. august 2006. I henhold til protokollens artikel 12 fornyes den stiltiende af parterne for yderligere to perioder på to år, medmindre den opsiges af en af parterne.(2) På grund af den ringe udnyttelse af de fiskerimuligheder, som indrømmes i denne protokol, er det i Kommissionens interesse at opsige protokollen på de betingelser, der er fastsat i nævnte protokols artikel 13, og at indlede forhandlinger med Den Islamiske Republik Mauretanien.(3) For at sikre fortsættelsen af fiskeriaktiviteterne fra den dato, hvor den således opsagte protokol udløber, bør der indledes nye forhandlinger for at genforhandle en protokol, der er bedre tilpasset de opståede behov i de berørte medlemsstaters flåder, i overensstemmelse med Rådets forhandlingsdirektiver –TRUFFET FØLGENDE AFGØRELSE:Eneste artikelRådet giver Kommissionen beføjelse til at opsige ovennævnte protokol på Fællesskabets vegne og give officiel meddelelse om denne opsigelse til Den Islamiske Republik Mauretanien.Udfærdiget i Bruxelles, denPå Rådets vegneFormand [1] Rådets forordning (EF) nr. 1801/2006 af 30. november 2006 om indgåelse af en fiskeripartnerskabsaftale mellem Det Europæiske Fællesskab og Den Islamiske Republik Mauretanien – EUT L 343 af 8.12.2006, s. 9.